વડાપ્રધાન નરેન્દ્ર મોદી દ્વારા લેવાયેલા નોટબંધીના નિર્ણયને આજે એક વર્ષ પૂર્ણ થતાં કોંગ્રેસ દ્વારા આઠમી નવેમ્બરને કાળા દિવસ તરીકે મનાવવાનો નિર્ણય કર્યો હતો અને જે અંતર્ગત આજે આણંદ શહેરમાં જિલ્લા કોંગ્રેસ સમિતિ ખાતે પ્રદેશ કોંગ્રેસના મંત્રી એમ. જી. ગુજરાતી, નગરપાલિકાના વિપક્ષના દંડક કેતન બારોટ, કાઉન્સિલર સઈદાબેન વ્હોરા, પૂર્વ કાઉન્સિલર વિપુલ મેકવાન, પ્રતીક પરમાર, આણંદ શહેર કોંગ્રેસ લઘુમતી મોરચાના પ્રમુખ ઐયુબભાઈ બતોલા, આણંદ શહેર કોંગ્રેસ પ્રમુખ અલ્પેશભાઈ પઢિયાર સહિત કોંગ્રેસના કાર્યકરોએ કાળી પટ્ટી બાંધી તેમજ નોટબંધીના અણધડ અને દિશાવિહીન નિર્ણયના વિરોધમાં સૂત્રોચ્ચાર કરી વિરોધ પ્રદર્શન કર્યું હતું.